CELEX: 62009TN0305
Language: da
Date: 2009-07-30 00:00:00
Title: Sag T-305/09: Sag anlagt den 30. juli 2009 — Unicid mod Kommissionen

10.10.2009   
            
            
               DA
            
            
               Den Europæiske Unions Tidende
            
            
               C 244/12
            
         Sag anlagt den 30. juli 2009 — Unicid mod Kommissionen
   (Sag T-305/09)
   2009/C 244/19
   Processprog: fransk
   
      Parter
   
   
      Sagsøger: Union nationale interprofessionnelle cidricole (Unicid) (Paris, Frankrig) (ved avocats V. Ledoux og B. Néouze)
   
      Sagsøgt: Kommissionen for De Europæiske Fællesskaber
   
      Sagsøgerens påstande
   
   
               —
            
            
               Den anfægtede beslutning annulleres i det hele.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har ved dette søgsmål nedlagt påstand om annullation af Kommissionens beslutning K(2008) 7846, endelig udg. af 10. december 2008 (1), hvorved Kommissionen fandt det foreneligt med fællesmarkedet, som statsstøtte, at indføre den rammeordning vedrørende foranstaltninger, som kan gennemføres af franske brancheorganisationer inden for landbruget, og som består i støtte dels til teknisk bistand, produktion og markedsføring af kvalitetslandbrugsprodukter, forskning og udvikling, dels til reklame til fordel for primærproducenter og de virksomheder, der driver virksomhed inden for forarbejdning og afsætning af landbrugsprodukter, som finansieres af frivillige bidrag, der er gjort obligatoriske ved tværministeriel bekendtgørelse, og som skal opkræves af brancheorganisationerne.
   De søgsmålsgrunde og væsentlige argumenter, som sagsøgeren har påberåbt sig svarer i det væsentlige til de søgsmålsgrunde og væsentlige argumenter, som sagsøgeren har påberåbt sig i sag T-293/09, CNIEL mod Kommissionen, og T-302/09, CNIPT mod Kommissionen
   
      (1)  EUT 2009 C 116, s. 14.